સારાંશ માટે દસ્તાવેજ: એમાં માઇક્રો, સ્મોલ ઍન્ડ મીડિયમ ઍન્ટરપ્રાઇસિસ (એમએસએમઈ) એટલે કે સૂક્ષ્મ, લઘુ અને મધ્યમ ઉદ્યોગોના ક્ષેત્ર વિશે કેટલીક મહત્ત્વપૂર્ણ જાહેરાત કરી.

જેમ કે, એમએસએમઈને રૂ. ત્રણ લાખ કરોડની બોજમુક્ત લૉન અપાશે, જેની મુદ્દત ચાર વર્ષની હશે અને એક વર્ષ સુધી વ્યાજ નહીં હોય. ઑક્ટોબર મહિના સુધી તેનો લાભ લઈ શકાશે.

એમએસએમઈને રૂ. ત્રણ લાખ કરોડની બોજમુક્ત લૉનથી 45 લાખ એકમોને લાભ થશે. બે લાખ દબાણ હેઠળના એટલે કે સ્ટ્રેસ્ડ એમએસએમઈ એકમોને રૂ. 20 હજાર કરોડનું ગૌણ-કરજ આપવામાં આવશે...વગેરે.

પૅકેજમાં સારું શું, ખરાબ શું?

સરકારની આ જાહેરાત વિશે જણાવતાં ફેડરેશન ઑફ ઇન્ડસ્ટ્રીઝ ઍસોસિયેશનના સેક્રેટરી અજિત શાહે કહ્યું હતું કે આના સારાં અને નરસાં બંને પાસાંની વાત કરીએ તો સારાં પાસાં ઓછાં છે.

"સારાં પાસાંની વાત કરીએ તો સરકારે જે ખોટ ખાતાં કે અત્યંત નબળાં એકમો હતાં તેમના માટે વીસ હજાર કરોડની જોગવાઈ કરી છે તે આવકાર્ય છે."  

"સરકારની જાહેરાતને લીધે આ એકમો બેઠાં થશે. બીજી સારી જાહેરાત સરકારે એ કરી કે જે પ્રૉફિટ મેકિંગ એમસએમઈ હોય તેમની ઇક્વિટી ખરીદવાના પચાસ હજાર કરોડ રૂપિયા સરકારે આપ્યા છે એ પણ આવકાર્ય છે."

નબળાં પાસાંની વાત કરતાં તેઓ કહે છે, "નિર્મલા સીતારમણે ઉદ્યોગો માટે જે જાહેરાત કરી છે એનાં નબળાં પાસાં જોઈએ તો સરકારે એમએસએમઈ સૅક્ટર માટે લૉન આપવાની વાત કરી છે."

"મુદ્દો એ છે કે કોરોનાના લૉકડાઉનને કારણે બે મહિના કારખાનાં ઑલરેડી બંધ રહ્યાં છે. આગામી બે મહિના હજી બંધ રહેશે. એટલે કે ચાર મહિનાની જે ખોટ છે એ ખૂબ મોટી છે. સૂક્ષ્મ અને લઘુ ઉદ્યોગો માટે આ મોટો ફટકો છે."

"એ ખોટ ભરપાઈ કરવા માટે લૉન આપવામાં આવશે. તેથી અમારો બોજ વધી જશે. એક વાત સમજવાની જરૂર છે કે મોટી કંપનીઓ કે એમએનસીને વાંધો નહીં આવે."

"જો સરકાર આ સૂક્ષ્મ અને નાના ઉદ્યોગોને નહીં સાચવે તો એક વર્ષ પછી ઘણાં ખાતાં નૉન-પર્ફૉર્મિંગ ઍસેટ્સ (એનપીએ) થઈ જશે."

તેઓ કહે છે, "કોરોના લૉકડાઉનને લીધે અમારા ધંધામાં ઑલરેડી એક ખાડો તો પડ્યો જ છે અને લૉન લઈને હું બીજો ખાડો પાડી રહ્યો છું. ધંધામાં એવું કહેવાય છે કે ખાડો પૂરવા માટે લૉન ન લેવાય, કારણ કે એ બીજો ખાડો ખોદવા જેવી વાત છે."

'વ્યાજ રદ કરવાની માગ હતી'

સરકાર તો વેપાર-ધંધા બેઠા થાય એટલા માટે લૉન આપી રહી છે?

શાહ કહે છે કે "સરકાર ભલે કોઈ પણ સ્વરૂપમાં પૈસા આપે, પરંતુ ધંધાર્થીએ તો સૌપ્રથમ ખોટ ભરપાઈ કરવામાં જ એનો ઉપયોગ કરશે ને! વેપારી લૉન લેશે ત્યારે...\nદસ્તાવેજની સમાન ભાષામાં સારાંશ:
કેન્દ્રીય નાણામંત્રી નિર્મલા સીતારમણે બુધવારે બપોરે નવી દિલ્હી ખાતે પત્રકારપરિષદ સંબોધી હતી, જેમાં તેમણે આત્મનિર્ભર ભારત અભિયાન માટેના પૅકેજની રૂપરેખા રજૂ કરી હતી.